NaiveNeuron/SloPal huggingface dataset:
Hort, Milan, podpredseda NR SR (2011-03-30):
S faktickou poznámkou teraz vystúpi pán poslanec Marek Maďarič. Nech sa páči.
Laurenčík, Milan, podpredseda NR SR (2021-06-30):
Ďalšiu faktickú poznámku má pán poslanec Eduard Kočiš.
Hreha, Štefan, poslanec NR SR (2012-04-04):
Sľubujem. (Potlesk.)
Bittó Cigániková, Jana, poslankyňa NR SR (2022-09-29):
Ďakujem. Pán Kuffa, ja sa nedivím, však vy ste, vlastne pán Šipoš, šéf klubu OĽANO, prišiel ako váš asistent do politiky, takže ja sa vôbec nedivím, že takto vystupujete na ich strane. No, Tomáš, tebe sa divím, ty si úplne zmatovičovel. Nerokuje znamená, že sa nezapracovávajú zákony, nieže sa nebavíme o zákonoch. Však my sa tu aj vecne bavíme, aj s tebou som sa miliónkrát bavila, ja nemám problém a dobre ma všetci poznáte, že obídem všetky kluby a bavím sa so všetkými rovnako, ale povedzte mi, čo mne prešlo po dohode s odídencami z ĽSNS. A ešte jedna vec. Ja som nikdy nehovorila fašisti, ja som vždy hovorila odídenci z ĽSNS a začala som hovoriť fašisti vtedy, keď... alebo fašistická strana vtedy, keď pán Kotleba bol odsúdený za sympatie s fašizmom, a to preto, lebo ja nie som sudca. Ale keď už máme súdne rozhodnutie, tak hádam môžem povedať to, čo rozhodol súd. Ale to je všetko. A hovorím o odídencoch. Nie je to korektné. A v rýchlosti, je to celé také, že jedni všetko môžu, druhí, u druhých je to problém, no ja by som povedala len toľko, že tak ako s tou poisťovňou, tak ako s tým včerajším sedením, takisto ako včera Ondro Dostál spomenul, v minulosti Igor Matovič povedal, že je psou povinnosťou ministra pri odvolávaní v pléne sedieť, lebo zodpovedá za Národnú radu a za tú náladu. No až na prípady, kedy sa to týka jeho odvolávania. Oni môžu hľadať podporu zákonov opozície, my nie, lebo to zneužijú. Oni môžu rokovať s odídencami z ĽSNS, zapracovávať ich návrhy, my sa s nimi ani nemôžme rozprávať v pléne. Oni môžu pretláčať opozičné návrhy 189-krát, z toho 125-krát s odídencami z ĽSNS, my nemôžeme ani jeden hlas dať Valáškovi, lebo to okamžite zneužijú. Oni môžu zverejňovať info z interných koaličných diskusií, my nemôžeme, lebo to okamžite zneužijú. My môžeme ix, teda oni môžu ix, ypsilon, my proste nemôžeme, lebo to zneužijú. Inými slovami, vyhraj voľby, môžeš všetko. Že, pán Matovič?
Nemky, Martin, poslanec NR SR (2022-04-28):
Ďakujem pekne za slovo. Pani kolegyňa, no nenapísali vám to dobre, rozumiem, že niečo ste museli skúsiť, ale nevyšlo to. Hovorili ste o poslaneckej imunite, ktorá tu nie je, hovorili ste, že kolega poslanec Fico sa niečomu vyhýba, nevyhýba sa, možno na margo toho by som povedal len jeden príklad vašich krvavých očí. Ja možno aj týmto spôsobom by som sa opýtal pani navrhovateľky, o akom poslancovi ste včera rokovali, lebo ja keď čítam žiadosť generálnej prokuratúry, tak taký poslanec ani v pléne Národnej rady neexistuje. Používa sa tam meno v žiadosti Národnej rady poslanca, ktorý nie je súčasťou tejto Národnej rady. Čiže na základe čoho vy ste niekoho identifikovali a o kom ste včera rokovali? Ďakujem pekne.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 141 poslancov, za 141. Tento návrh sme schválili.
B. Bugár, podpredseda NR SR: (2003-11-05):
Pán spravodajca, chcete sa vyjadriť? Nie. Prerušujem rokovanie o tomto bode programu. Pýtam sa vás, či máme pristúpiť ešte k ďalšiemu bodu programu, ktorý predkladá pán minister vnútra, pred hlasovaním. Áno, ďakujem pekne. Takže budeme pokračovať druhým čítaním o vládnom návrhu zákona, ktorým sa mení a dopĺňa zákon č. 48/2002 Z. z. o pobyte cudzincov a o zmene a doplnení niektorých zákonov v znení neskorších predpisov a dopĺňa zákon č. 480/2002 Z. z. o azyle a o zmene a doplnení niektorých zákonov . Vládny návrh zákona ste dostali pred prvým čítaním ako tlač 308, spoločnú správu máte v tlači 308a. Prosím teraz pána ministra vnútra Vladimíra Palka, aby vládny návrh zákona uviedol. Nech sa páči.
Kučerová, Viera, poslankyňa NR SR (2012-09-12):
Prosím, ďalej dajte hlasovať, pán predseda, o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre ľudské práva a národnostné menšiny. Ďalej, aby za gestorský výbor bol určený Ústavnoprávny výbor Národnej rady Slovenskej republiky s tým, že určené výbory vládny návrh zákona prerokujú v druhom čítaní do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní.
Blaha, Ľuboš, podpredseda NR SR (2024-05-03):
Ako ďalšia sa do rozpravy prihlásila pani poslankyňa Andrea Turčanová.
Beblavý, Miroslav, poslanec NR SR (2015-03-11):
Ďakujem, pán poslanec. Musím povedať, že som potešený, že som vás konečne vybudil aj k reakcii, lebo zatiaľ ste sa spoliehali evidentne na to, že vám táto marketingová akcia SMER-u pred voľbami vyjde v súvislosti s odborným školstvom a ona vám možno až tak stopercentne nevyjde. Vrátim sa k tomu podstatnému. Môžete, ja ešte čakám, ešte nikto nepovedal, že ako Čarnogurský zničil družstvá a Havel zničil zbrojársku výrobu, lebo ešte to nám tu dneska chýba, ale ja vám poviem úprimne, mňa už to nezaujíma. Vy ste za 10 rokov 8 vládli, ak dopočítam do konca tohto volebného obdobia. A ja vás nekritizujem len za to, že ste niečo riešili zle v 2009., ja vás kritizujem najmä za to, že dnes predkladáte zákon, ktorý platí 6 rokov a za 6 rokov nevyriešil to, čo má znovu vyriešiť dneska nanovo prebalený zákon, o ktorom sa tvárite, že je nový. To kritizujem. Keby ste dneska prišli so super zákonom, ktorý to naozaj rieši, a poučili ste sa z minulosti, tak nebudem tu vyťahovať zákon prvej Ficovej vlády, pretože mňa tá minulosť v skutočnosti až tak nezaujíma. A keď vrchol vašej tvorivosti a snahy po ôsmich z  desiatich rokov je, že to viete aj na konci len znovu, nanovo zabaliť len to, čo už nefungovalo a nefunguje, tak to je podľa mňa drzosť. Je to drzosť voči občanom Slovenskej republiky a je to spoliehanie sa na to, že 5. marca budúceho roku sa dajú oblbnúť marketingom a nebudú schopní zhodnotiť, ako sú na tom v porovnaní s rokom 2006, keď ste reálne prevzali moc. A ja si, naopak, myslím, že občania to 5. marca, to veľmi presne budú vedieť povedať. Len je dôležité, aby sme sa nedali zatiahnuť do týchto typov interpretačných sporov, ktoré vy tak milujete, nie na to, aby ste vyhrali, ale rovnako ako Putinova propaganda, aby ste zamútili vodu.
Grendel, Gábor, podpredseda NR SR (2021-11-11):
Prezentujme sa a hlasujme. (Po zobrazení výsledkov hlasovania zaznel potlesk.) (Hlasovanie.) Prítomných 134 poslancov, za 67, proti 38, zdržalo... (Do prejavu predsedajúceho vstúpil nejakou poznámkou spravodajca.) Pán poslanec, poprosím vás. Poprosím naspäť výsledky hlasovania. (Výsledky hlasovania.) Prítomných 134 poslancov, za 67, proti 38, zdržalo sa 28, nehlasoval 1. Konštatujem, že Národná rada neschválila návrh zákona o pomoci tehotným ženám. Budeme pokračovať hlasovaním o bode 71 schváleného programu, ktorým je prvé čítanie o vládnom návrhu zákona o kategorizácii ústavnej zdravotnej starostlivosti, tlač 706. Prosím predsedníčku výboru pre zdravotníctvo pani poslankyňu Janu Bittó Cigánikovú, aby hlasovanie uviedla. (Hlasovanie o vládnom návrhu zákona o kategorizácii ústavnej zdravotnej starostlivosti a o zmene a doplnení niektorých zákonov , tlač 706.)
Beluský, Martin, poslanec NR SR (2020-12-03):
Ďakujem za slovo, pán podpredseda. Ja si len dovoľujem upozorniť členov osobitného kontrolného výboru na kontrolu činnosti NBÚ, že dnes máme výbor, ale nie o 12.15, ale 13.00 nakoľko v rozpore so závermi grémia boli zvolané dva ďalšie výbory v čase rokovania nášho výboru, tak sme ustúpili a náš termín sme presunuli na 13.00 v našej rokovacej miestnosti. Ďakujem pekne.
Matovič, Igor, poslanec NR SR (2011-09-13):
Pán poslanec Ondruš, trochu ma mrzí, že vychádzate z automatického predpokladu, že ľudia sú hlúpi. Lebo ak by ste z neho nevychádzali, tak nemôžete kritizovať to, že mladý človek bude automaticky zaradený do druhého piliera. Lebo ak je ten mladý človek rozumný a nechce byť v druhom pilieri, následne sa prihlási do prvého piliera. Takže poprosil by som vás, aby ste ľudí automaticky nepovažovali za hlúpych a aby ste im radšej dali dôveru a snažili sa ich možno vzdelávať v tom, prečo teda podľa vás, keď je to váš názor, druhý pilier je pre nich nebezpečný a motivovali ich k tomu, aby sa z toho druhého piliera odhlásili. Ale bojovať za to, aby automaticky boli v prvom pilieri, lebo jednoducho oni nie sú schopní rozmýšľať, je naozaj vychádzanie z predpokladu, že ľudia sú hlúpi. Chápem to, je to v súlade s politikou strany SMER. Celá vaša marketingová kampaň, alebo ako mám nazvať vaše pôsobenie v politike, vychádza z predpokladu, že vaši voliči sú hlúpi. Ale prosím vás, nepodceňujte vašich voličov. Oni jednoducho si zaslúžia dôveru, aby ste nechali ich sa slobodne rozhodnúť a nevodili ich stále za ručičky.
Zmajkovičová, Renáta, podpredsedníčka NR SR (2013-12-17):
Pán poslanec Poliačik.
Pčolinský, Peter, podpredseda NR SR (2023-05-24):
Ďakujem pekne. Prerušujem rokovanie o tomto bode. A teraz bude nasledovať prvé čítanie návrhu poslancov Jany Bittó Cigánikovej, Jarmily Halgašovej a Branislava Gröhlinga na vydanie zákona, ktorým sa dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov. Návrh zákona má parlamentnú tlač 1690...1679, návrh na jeho pridelenie na prerokovanie výborom je v rozhodnutí č. 1742. Návrh uvedie pani poslankyňa Jana Bittó Cigániková, spravodajcom bude pani poslankyňa z gestorského výboru pre zdravotníctvo Anna Záborská. Pani poslankyňa Cigániková, nech sa páči, môžete uviesť návrh zákona. (Rokovanie o návrhu poslancov Národnej rady Slovenskej republiky Jany Bittó Cigánikovej, Jarmily Halgašovej a Branislava Gröhlinga na vydanie zákona, ktorým sa dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov , tlač 1679.)
Heger, Eduard, poslanec NR SR (2019-05-15):
Ďakujem pekne. Kolegyňa Gaborčáková, teba je vždy radosť počúvať na tému sociálnych vecí. Ja by som len povedal, že aj z toho tvojho vystúpenia, ale vôbec aj z tohto zákona je jasne vidieť, že na ľuďoch nám záleží, že vždy sa snažíme ako keby zastávať alebo naprávať krivdy, ktoré vidíme, že v systéme sa dejú. A takto vnímam aj tento zákon. A práve aj to ukazuje takú tú empatiu práve vás kolegýň, ktoré sa venujete tejto oblasti, že napriek tomu, že ste v politike, tak stále ľuďom rozumiete, vnímate ich potreby a prinášate vlastne tie riešenia a dokonca aj práve tým mladým ľuďom, pretože toto je taký, niekto si môže povedať, že marginálny problém, ale on je veľmi kľúčový. Marginálny bol preto, lebo nikto sa s ním doposiaľ nezapodieval. A práve to, že ste túto tému otvorili, tak to je veľmi dôležité a môže to byť veľkým, veľkým potenciálom pre rozvoj. Takže mne z toho jasne vyplýva, že politika vás nepohltila natoľko, aby ste sa prestali zaujímať o potreby ľudí, že im stále rozumiete, rozumiete aj mladým ľuďom a na ľuďoch nám záleží. Takže vďaka za to.
Hrušovský, Pavol, poslanec NR SR (2014-03-21):
Tak môžem, ja len toľko, pán kolega, položil si rečnícku otázku, že ako to vlastne je s tou prezidentskou podporou. Len chcel by som uviesť veci na pravú mieru. My neprijímame ústavný zákon o voľbe Fica alebo Kisku za prezidenta Slovenskej republiky. My prijímame zmenu Ústavy Slovenskej republiky, ktorá smeruje k zlepšeniu kvality výkonu súdnej moci, a prijímame zákon o manželstve, preto nepovažujem za náležité, aby sa táto diskusia zvrhávala na prezidentskú kampaň. My sme si svoje odskákali, my a Martin Fronc včera, môj kolega, povedal, že sme pripravení niesť za to aj istú obeť. Ale nevidím dôvod, aby sme sa tu vyjadrovali, či už osobne poslanci, alebo poslanecké kluby, koho. To je vec či už politických rozhodnutí, ktoré Kresťanskodemokratické hnutie prijalo, Slovensko o našom postoji informované bolo a takisto to robia iní. Ale mrzí ma, že sa vymkla táto diskusia z rúk a zvrhla sa naozaj na kampaň osobnú, menej prezidentskú, vulgárnu, menej kultúrnu, a preto by som bol rád, keby, ak sa dá, sme vrátili do roviny vecnej aj naše postoje a tam niekde bol hlavný zámer navrhovateľov, aby sme sa pokúsili riešiť problémy tie, ktoré ľudí naozaj trápia, a to je vymožiteľnosť práva nielen občanov, ale aj podnikateľov, živnostníkov a investorov. Takže toľko na tú otázku, ako je to so mnou. Keď budeme na chodbe, poviem osobne preto, lebo tam to považujem za lepšie, ako verejne zneužívať toto miesto na podporu prezidentských kandidátov. (Potlesk.)
Zmajkovičová, Renáta, podpredsedníčka NR SR (2014-09-09):
Pán poslanec Martvoň.
Galko, Ľubomír, poslanec NR SR (2023-12-22):
Ďakujem pekne. Kolegovia, ja poznám niekoľko rodín, ktoré majú autistické deti a môžem vám povedať, že je to veľmi veľké nešťastie, je to veľmi veľké nešťastie a tým, že pán Kaliňák sa nás sa snažil uraziť, keď nás prirovnal k autistom, tak on urazil obidve strany. Ja chcem, aby ste toto pochopili, že tie autistické deti alebo tí autistickí ľudia z toho, z toho jeho príspevku vyzneli ako niečo nečisté, ako niečo menejcenné, ako niečo, čo nie je až tak úplne normálne. A ja by som ho naozaj teraz veľmi pekne že poprosil, nieže požiadal, aby si zobral slovo a aby sa za ten svoj príspevok týmto ľuďom a ich rodinám ospravedlnil. Ďakujem pekne.
Hrnčiar, Andrej, podpredseda NR SR (2019-05-16):
Nie je záujem o doplňujúcu otázku. Otázka č. 2 od poslanca Ľuboša Martináka: „Vážený pán premiér, mohli by ste v hlavných rysoch zhodnotiť výsledky vašej oficiálnej návštevy USA a hlavne jej prínos pre Slovensko?“
Laurenčík, Milan, podpredseda NR SR (2020-12-02):
Pán poslanec Marián Kotleba.
A. Belousovová, podpredsedníčka NR SR: (2010-03-09):
Faktické poznámky na vystúpenie pána poslanca Pelegriniho nie sú. Končím možnosť prihlásiť sa s faktickou poznámkou. Slovo má pán poslanec Burian.
Glváč, Martin, poslanec NR SR (2010-09-09):
Skĺzlo sa to trošku do inej roviny. Pán predseda, pani premiérka nepoužíva nie „pofúkaj bobenko“, ale „podrž balónik“. To teda, aby sme si povedali. Ale vy ste niečo predložili. My musíme aj s tým, zlým vecným návrhom súhlasiť? Aj keby sme súhlasili s obsahom, ale ak to má byť kontraproduktívne, nejakým spôsobom nevyvážené, my s tým musíme súhlasiť? Nieže my máme dávať návrhy, keď je to zlé od piky, vy musíte to upravovať a vy musíte rokovať. Tak to nehádžte na nás. A nepochopili ste vôbec nič. Som povedal, 10, 100 vám vymyslím dôvodov, čo by som pozmenil z tohto návrhu. A nie sú to majáky, to je jeden dôvod, ktorý ma momentálne napadol. A ostatné otázky v referende sú načo potom. To znamená, celé je to o imunite, celé vaše referendum, tých 7 mil. To ste radšej mohli rokovať. Ďakujem.
Laššáková, Jana, podpredsedníčka NR SR (2015-12-01):
Dávam slovo spravodajcovi, ktorého určil navrhnutý gestorský výbor, pre financie a rozpočet, poslancovi Pavlovi Zajacovi. Nech sa páči, pán spravodajca, máte slovo.
Vaľová, Jana, poslankyňa NR SR (2013-03-20):
Poprosím, pán predseda, teraz dajme hlasovať o prvom návrhu pani poslankyni Nicholsonovej, a to hlasujeme o bode 1. Tak?
P. Paška, predseda NR SR: (2007-09-04):
Nech sa páči, pán poslanec Mikloš.
Bittó Cigániková, Jana, poslankyňa NR SR (2021-05-28):
Poprosím, keby ste mi doplnili čas.
R. Fico, predseda vlády SR: (2010-03-04):
Trestný zákon síce umožňuje uložiť trest prepadnutia veci alebo trest prepadnutia majetku, ale ich uloženie predpokladá najskôr uznanie osoby vinnou zo spáchania trestného činu, čo kladie na príslušné orgány činné v trestnom konaní veľké nároky pri znášaní dôkazného bremena. Postup podľa trestného práva je preto často veľmi neúčinný. Rovnako sa neosvedčil ani postup podľa Občianskeho zákonníka a jeho ustanovení o bezdôvodnom obohatení, či podľa iných právnych predpisov, osobitne daňových. Navrhovaná právna úprava je preto spoločensky žiaduca a potrebná a ja vás chcem poprosiť, vážené dámy a páni, o podporu tohto návrhu zákona. Ďakujem pekne.
Mihalik, Marcel, poslanec NR SR (2023-06-15):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Žiga, Peter, podpredseda NR SR (2024-06-12):
Prezentujme sa a hlasujme. (Hlasovanie.) 133 prítomných, 78 za, 55 sa zdržalo. Sme v treťom čítaní . Otváram rozpravu v rámci tretieho čítania. Chcem sa opýtať, či sa hlási niekto do rozpravy. Nie je tomu tak. Končím možnosť prihlásiť sa do rozpravy a vyhlasujem rozpravu za skončenú. Teraz pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
P. Paška, predseda NR SR: (2008-05-15):
S faktickou poznámkou na vaše vystúpenie – pán poslanec Miššík. Nech sa páči.
Petráš, Vladislav, poslanec NR SR (2015-10-02):
Nevadí. (Reakcia rečníka na nesprávne uvedenie jeho mena a priezviska.) Vážená pani predsedajúca, kolegyne a kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu zákona je stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: výbor pre financie a rozpočet a Ústavnoprávny výbor Národnej rady. Za gestorský výbor navrhujem výbor pre financie a rozpočet a odporúčam, aby predmetný návrh zákona výbory prerokovali do 9. novembra 2015 a gestorský výbor do 10. novembra 2015. Pani predsedajúca, prosím, otvorte rozpravu k uvedenému návrhu zákona.
Abrhan, Pavol, poslanec NR SR (2015-09-29):
Ďakujem pekne. Pán podpredseda aj spolupredkladateľ, chcem vás upozorniť, že aj pri tých rokovaniach my sme hlavne ohľadom spôsobu etického kódexu ako prílohy k rokovaciemu poriadku argumentovali tým, že je vhodnejšie upraviť tieto veci zákonom. Preto bol navrhnutý zákon o ochrane verejného záujmu a takisto pán poslanec Hrušovský predkladá teraz, aj predtým sme predkladali zákon, ktorý upravoval lobing. Teraz mi poraďte alebo povedzte niečo napríklad, keď vy to tak máte v etickom kódexe, či bude možné upravovať etický kódex v rámci druhého čítania, keďže je to príloha k návrhu zákona. Budeme môcť vstupovať do tejto prílohy? Totiž nie vo všetkých prípadoch je možné vstupovať do prílohy. A tam máte v článku VIII napríklad vetu k pravidlám volebnej kampane: „Poslanec žiadnym spôsobom nepôsobí na voličov s cieľom ovplyvniť ich hlasovanie vo voľbách.“ Tak ja neviem sa vysporiadať s touto vetou. Ak táto veta tam zostane, no tak už potom nemusíme nič prijímať, všetko vymažme, len túto jednu vetu schváľme a už môžete byť potom spokojní. Ďakujem pekne.
Kamenický, Ladislav, poslanec NR SR (2014-10-30):
Pán predseda, teraz môžeme pristúpiť k hlasovaniu o pozmeňujúcom návrhu, ktorý podal poslanec Jozef Viskupič.
V. Veteška, podpredseda NR SR: (2006-03-16):
J. Miklušičák, poslanec: Vážený pán predsedajúci, pán podpredseda vlády, kolegyne, kolegovia, moje vystúpenie bude krátke. V súvislosti s návrhmi, ktoré prešli v ústavnoprávnom výbore, ktoré som predkladal a ktoré hovoria o tom, aby bol vypustený bod 3 a bod 4 teda návrhu zákona došlo nedopatrením k tomu, že sa zabudlo ešte na jeden bod, ktorý s týmto súvisí, a preto v prípade, že by prešli tieto dva pozmeňujúce návrhy, bol by tam legislatívny nezmysel, a preto predkladám tento návrh: v čl. I sa vypúšťa bod 10. Doterajšie body 11 až 36 sa označujú ako body 10 až 35. Zdôvodnenie som povedal v úvode. Odovzdávam to aj s príslušným počtom podpisov. Krátku poznámku k týmto dvom bodom. V súvislosti s tým ešte žiadam, aby zo spoločnej správy boli vyňaté na osobitné hlasovanie body 2 a 3, pretože spolu súvisia. Ak by tieto body neprešli, ja svoj pozmeňujúci návrh stiahnem. Chcem len povedať, že tieto body, bod druhý najmä aj tretí návrhu zákona zásadným spôsobom mení doterajší stav rozhodovania o zmene katastrálneho územia, o zmene zlučovania mestských častí, rozdeľovania mestských častí, a to  prvýkrát tak, že to robí na základe uznesenia mestského zastupiteľstva. Doteraz sa vždy zachovala zásada, že sa tak robí až na základe referenda, respektíve hlasovania príslušných obyvateľov danej mestskej časti alebo daných dotknutých obcí. Toto by sa prvýkrát prelomila táto zásada. Považujem ju za veľmi nešťastnú. Chápem na druhej strane úmysel predkladateľov zjednodušiť mnohé veci, ale myslím si, že demokracia nie je o jednoduchosti, lebo ak budeme robiť iba veci jednoduché pre výkonnú moc, dospejeme k totalite. Mrzí ma, že touto cestou sa uberá tento zákon. Preto prosím hlasovať o bodoch 2 a 3 spoločnej správy spoločne a prosím vás o podporu bodov, ktoré prešli v ústavnoprávnom výbore. Ďakujem za pozornosť.
Danko, Andrej, predseda NR SR (2019-02-07):
Prosím, prezentujme sa a hlasujme. (Hlasovanie.) Prítomných 143 poslancov, za 141, zdržal sa 1, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím pani spravodajkyňu, aby hlasovanie uviedla.
Bugár, Béla, podpredseda NR SR (2019-09-19):
Prezentujme sa a hlasujme. (Hlasovanie.) Prítomných 132, za 77, zdržalo sa 54 poslancov, 1 nehlasoval. Konštatujem, že návrh bol schválený. Nech sa páči.
M. Duray, poslanec: (2002-10-15):
I. Presperín, doterajší podpredseda NR SR: Iván Farkas.
Hort, Milan, podpredseda NR SR (2011-10-19):
Reagovať bude pán poslanec Kaník. Nech sa páči.
M. Číž, podpredseda NR SR: (2007-06-19):
(Hlasovanie.) Prítomných 140 poslancov, za 116 poslancov, zdržalo sa 21 poslancov, nehlasovali 3 poslanci. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pán poslanec Kuruc.
Grendel, Gábor, poslanec NR SR (2023-11-21):
Ďakujem za slovo. V minulom volebnom období nebolo prísnejších kritikov skráteného volebného obdob... teda skráteného legislatívneho konania, ako boli predstavitelia vtedajšej opozície. Prakticky každé jedno skrátené legislatívne konanie podrobili prísnej analýze a jedným z najprísnejších kritikov bol vtedajší opozičný poslanec Boris Susko, súčasný minister spravodlivosti, teda človek, ktorý by mal byť dnes z titulu funkcie ministra spravodlivosti garantom vlády za čistotu legislatívneho procesu. Ešte ako opozičný poslanec hovoril o jednom z vtedajších návrhov vlády na skrátené legislatívne konanie 19. mája minulého roka toto, citujem: „Celý tento návrh je v rozpore so zákonom o rokovacom poriadku Národnej rady, pretože nie sú splnené ani základné podmienky skráteného legislatívneho procesu, ktoré § 89 tohto zákona hovorí, že môže byť skrátené legislatívne konanie len za mimoriadnych okolností, ak môže dôjsť k ohrozeniu základných ľudských práv a slobôd, bezpečnosti alebo hrozia štátu značné hospodárske škody. Keď si pozriete dôvodovú správu k tomuto návrhu zákona, v tej dôvodovej správe neni ani jedno jediné slovo, ani jedna veta, ktorá by analyzovala, akým spôsobom príde k značným hospodárskym škodám štátu. Nie je tu žiadna analýza dopadov týchto opatrení na hospodárstvo štátu a z tohto dôvodu teda ide o jasné porušenie zákona o rokovacom poriadku.“ Tak som sa teda pozrel na dôvodovú správu k tomuto návrhu vlády na skrátené legislatívne konanie a viete, ako je to tam odôvodnené to skrátené legislatívne konanie? Nijako.
Pellegrini, Peter, predseda NR SR (2015-09-23):
Ďakujem veľmi pekne. Chcem vás len informovať, že v prípade, že prídu na rad body pána ministra životného prostredia Žigu, vzhľadom na jeho zahraničnú pracovnú cestu do Spojených štátov ho zastúpi pán minister pôdohospodárstva Jahnátek. Ďakujem veľmi pekne. Vyhlasujem jednominútovú prestávku, aby tí, ktorí nechcú pokračovať v rokovaní mohli opustiť rokovaciu sálu. Budeme pokračovať v zmysle schváleného programu. (Krátka prestávka.) (Po prestávke.)
Paška, Pavol, predseda NR SR (2013-12-16):
Pán poslanec Kaník.
Hrnčiar, Andrej, podpredseda NR SR (2016-10-19):
Ďakujem. Dávam slovo spoločnému spravodajcovi z výboru pre zdravotníctvo poslancovi Jozefovi Valockému, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Jasaň, Viliam, poslanec NR SR (2011-04-01):
Ďakujem pekne. Vážený pán kolega, spomenuli ste taký pojem „hospodársky istejšie“. Tak ja sa pýtam, a doteraz som to tu nepočul, myslíte si, že ak sa tento zákon prijme, tak sa bude mať napríklad rómska menšina na Slovensku hospodársky istejšie? Myslíte si, že keď sa budú môcť na obecných úradoch a úradoch verejnej štátnej správy dohovoriť svojím materinským jazykom a pred obcou, napríklad v Jasove bude aj rómsky, aj maďarský, aj slovenský, v Medzeve aj rómsky, aj nemecký, aj slovenský, že sa tam tieto menšiny budú mať hospodársky istejšie, že nájdu zamestnanie, že sa zlepší ich sociálne postavenie? Ak ma presvedčíte, že týmto zákonom sa to dosiahne, tak možno budem uvažovať. Ďakujem pekne.
Gajdoš, Peter, minister obrany SR (2017-11-30):
Odovzdám túto otázku a určite vám bude odpovedať. Ďakujem.
Blanár, Juraj, podpredseda NR SR (2021-05-11):
Pani predkladateľka, máte záujem reagovať na faktické alebo necháte to na záverečné slovo? Ak áno, vyhlasujem rozpravu za uzatvorenú týmto. Pani predkladateľka, nech sa páči, môžete mať záverečné slovo.
Paška, Pavol, predseda NR SR (2013-11-27):
(Hlasovanie.) 143 prítomných, 85 za, 8 proti, 50 sa zdržalo. Sme v treťom čítaní . Otváram rozpravu. Nie je o ňu záujem. Vyhlasujem ju za skončenú a budeme hlasovať.
Grendel, Gábor, podpredseda NR SR (2020-09-23):
Áno, samozrejme, nech sa páči, zaujmite miesto pre navrhovateľov. Dávam teraz slovo spoločnému spravodajcovi z výboru pre sociálne veci poslancovi Jánovi Kerekrétimu, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Zmajkovičová, Renáta, podpredsedníčka NR SR (2014-02-05):
Faktické poznámky nie sú žiadne. Ukončujem možnosť aj sa prihlásiť a vyhlasujem všeobecnú rozpravu za skončenú. Chcem sa spýtať, záverečné slovo, predpokladám, že nie, pán spravodajca tiež. Prerušujem rokovanie o tomto bode programu. S ďalším bodom, procedurálny, pán poslanec Bugár, nech sa páči.
Bugár, Béla, podpredseda NR SR (2016-12-01):
Ďakujem pekne. Otváram všeobecnú rozpravu. Dostal som jedinú písomnú prihlášku pani poslankyne Simony Petrík, ktorej teraz dávam slovo.
Grendel, Gábor, podpredseda NR SR (2022-10-19):
S reakciou na faktickú poznámku pán poslanec Peter Cmorej.
Pellegrini, Peter, predseda NR SR (2024-02-08):
Prezentujme sa a hlasujme o bode č. 26 z druhého pozmeňovacieho návrhu pána poslanca Galka. (Hlasovanie.) Prítomných 127, za 11, proti 76, zdržalo sa 39, 1 nehlasoval. Tento návrh sme neschválili.
Bugár, Béla, podpredseda NR SR (2019-06-25):
Pán poslanec Blanár.
Hrnčiar, Andrej, podpredseda NR SR (2019-02-12):
Ďakujem. Prerušujem rokovanie o tomto bode programu. Nasledujúcim bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 595/2003 Z. z. o dani z príjmov v znení neskorších predpisov . Návrh zákona má tlač 1292. Návrh na jeho pridelenie na prerokovanie výborom je v rozhodnutí č. 1360. Dávam slovo poslancovi Eduardovi Hegerovi, aby za skupinu poslancov návrh zákona uviedol.
Hajšelová, Petra, poslankyňa NR SR (2022-09-21):
Vážený pán predsedajúci, vážené panie poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor, výbor pre obranu a bezpečnosť a výbor pre ľudské práva a národnostné menšiny. Za gestorský výbor navrhol ústavnoprávny výbor s tým, aby výbory prerokovali návrh zákona v druhom čítaní do 30 dní a gestorský výbor do 32 dní od jeho prerokovania v prvom čítaní. Ako spravodajkyňa určená navrhnutým gestorským výborom odporúčam, aby Národná rada po všeobecnej rozprave sa uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom, vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte rozpravu.
P. Hrušovský, predseda NR SR: (2003-10-21):
(Hlasovanie.) 147 prítomných, 77 za návrh, 69 proti, 1 sa zdržal. Konštatujem, že návrh zákona sme schválili. Poprosím teraz pána poslanca Malchárka, aby ako spoločný spravodajca výboru pre hospodárstvo, privatizáciu a podnikanie uvádzal hlasovanie k prerokúvanému vládnemu návrhu zákona, ktorým sa mení a dopĺňa zákon o štátnom podniku. Pán poslanec Malchárek. Nech sa páči, pán poslanec Malchárek. J. Malchárek, poslanec: Ďakujem pekne za slovo. Pán predseda, vážené dámy poslankyne, páni poslanci, v rozprave som vystúpil iba ja s procedurálnym návrhom na vyňatie bodu 7, takže poprosím, pán predseda, aby sme teraz dali hlasovať o jednotlivých bodoch zo spoločnej správy, a to bodoch 1, 2, 3, 4, 5, 6, 8 a 9 spoločne s odporúčaním gestorského výboru schváliť 10. bod samostatne.
Laššáková, Jana, podpredsedníčka NR SR (2014-02-13):
Pán poslanec Kaník.
Pellegrini, Peter, podpredseda NR SR (2020-07-08):
Ďakujeme, pán europoslanec. Ďalší v poradí – pán europoslanec Šimečka, nech sa páči.
Paška, Pavol, predseda NR SR (2012-11-29):
Ďakujem pekne, pán poslanec. Nie sú faktické poznámky na vaše vystúpenie. Boli ste posledným písomne prihláseným v rozprave, dámy a páni, dávam možnosť teraz sa prihlásiť do rozpravy ústne. Končím možnosť sa prihlásiť do rozpravy. Takže sa hlási sedem pánov poslancov, páni poslanci Kuffa, Záhumenský, Viskupič, Mičovský, Martvoň, Procházka a Brocka. (Hlasy v sále.) Pán spravodajca, vy môžete kedykoľvek vystúpiť v rozprave, nemusíte sa hlásiť do rozpravy, keď požiadate o slovo. Takže pán poslanec Kuffa, nech sa páči, do rozpravy.
Šeliga, Juraj, podpredseda NR SR (2021-01-29):
Pán poslanec Lehotský, nech sa páči.
Blaha, Ľuboš, podpredseda NR SR (2023-12-13):
Snažíme sa dodržiavať rokovací poriadok, ale práve ste ho nedodržali vy, lebo ste mali dať najskôr námet, na čo môžete hlasovať a potom až zdôvodňovať. Skúste, pán Branislav Vančo, možno to pôjde lepšie.
Bernaťák, Tibor, poslanec NR SR (2018-11-27):
Ďakujem. Ja len na tú poslednú vetu, lebo doteraz, priznám sa, ma pritom nič nevyrušilo, ale túto poslednú vetu; vy hovoríte o nejakom bordeli na konci svojho vystúpenia v súvislosti s nejakým kandidátom? Tak strana, to je zase tá disproporcia, že vlastne na jednej strane ste členom OKS, predsedom OKS, nie ste členom SaS, ale ste členom poslaneckého klubu SaS, preto budem reagovať skôr na SaS-ku. Tí tiež zistili, že majú nejakého okresného predsedu, v úvodzovkách nejakého tiež podivného, respektíve nejakého zvláštneho človeka, ktorého im tam vraj nanominovala mafia? Ak som teda to dobre zachytil? Neviem. Čiže, poprosím vás, dvakrát merajte a raz strihajte.
J. Izák, minister životného prostredia SR: (2008-03-27):
Vážený pán predseda Národnej rady, vážené pani poslankyne, vážení páni poslanci, vážená pani poslankyňa Szögedi, koncepcia Pólov rastu je súčasťou Národného strategického referenčného rámca schváleného Európskou komisiou. Inovačné a kohézne póly rastu boli v rámci prípravy Národného strategického referenčného rámca vyšpecifikované na základe zvolených sociálno-ekonomických, urbanistických kritérií a štatistických hodnotení všetkých obcí na území celej Slovenskej republiky. Podpora Pólov rastu podporuje nielen vyrovnávanie neželaných regionálnych rozdielov, ale prispieva aj k rozvoju a udržaniu vidieckeho priestoru. Podporou inovačných a kohéznych pólov rastu sa zabezpečuje základná a vyššia občianska vybavenosť územia plošným spôsobom, čím sa zvyšuje aj kvalita obsluhy vidieckeho priestoru. Vidiecky priestor sa tak stáva rovnocenným územím voči urbanizovaným areálom a v značnej miere bude tak prispievať aj k vyššej atraktivite samostatných urbanistických areálov. Obce, ktoré nie sú zaradené do zoznamu Pólov rastu, nemajú potenciál zabezpečovať občiansku vybavenosť pre obce v okolitom priestore. Môžu mať však potenciál pre rozvoj územia v iných oblastiach hospodárstva. Jednotlivé operačné programy z tohto dôvodu definujú spôsob uplatňovania koncepcie Pólov rastu, ktorý najväčšou mierou prispieva k rozvoju regiónov. Vaša otázka, pani poslankyňa, je do určitej miery prekvapením, keďže tento prístup bol už súčasťou prvej verzie Národného strategického referenčného rámca, ktorú pripravilo ministerstvo výstavby a regionálneho rozvoja pod vedením predchádzajúceho pána ministra, inžiniera Lászlóa Gyurovszkého. Ďakujem.
M. Dzurinda, poslanec: (2008-10-21):
Vyháňate ľudí z druhého piliera. Toto pán Mikloš vyargumentoval veľmi jasne. Poviem vám, prečo vyháňate ľudí z druhého piliera. Po prvé preto, lebo cynicky klamete napríklad porovnávaním druhého piliera alebo dôchodkových fondov a nebankových subjektov. Panie poslankyne, páni poslanci, prirovnáva predseda vlády dôchodkové fondy k nebankovým subjektom? Navzdory tomu, že vedľa neho sedí guvernér Národnej banky a hovorí, že dôchodkové fondy majú maximálnu ochranu týchto peňazí. Vyháňate ľudí z druhého piliera aj tým, že meníte pravidlá. Natiahli ste dĺžku predpísaného sporenia? Meníte pravidlá hry počas samotnej hry. Jeden a druhý argument je dôkazom toho, že vyháňate, cynicky vyháňate ľudí z druhého piliera a oberáte ich o budúce dôchodky. A ešte by som chcel doplniť vystúpenie pána kolegu Mikloša. Mám dobrý nápad, ako nahradiť tých 7 miliárd Sk tak, že neokradnete ľudí. Urobte seriózny tender na mýto a ušetríte presne takú istú sumu peňazí pre Sociálnu poisťovňu, o ktorú chcete okradnúť občanov Slovenskej republiky. (Potlesk.)
Blanár, Juraj, podpredseda NR SR (2022-10-27):
Vyhlasujem rozpravu za uzavretú. Predpokladám, že pani navrhovateľka nebude mať záujem o záverečné slovo, keďže všetko zdôvodnila, pani spravodajkyňa rovnako, takže ohlasujem, že... (Reakcia navrhovateľky.) Nejaká chybička sa vloudila, pani poslankyňa? (Reakcia navrhovateľky.) Myslím si, že máte možnosť vystúpiť stále, nech sa páči, v záverečnom slove, a doplniť niečo, čo je podstatné k hlasovaniu, ako navrhovateľka. Nech sa vám páči. (Reakcia z pléna.) Prosím? To je záverečné slovo. Záverečné slovo, páni poslanci, lebo som rozpravu uzavrel. V záverečnom slove to môže ešte pani poslankyňa uviesť. Nech sa páči.
Hrušovský, Pavol, podpredseda NR SR (2010-12-02):
Hlasujeme, páni poslanci, o návrhu vrátiť zákon vláde na dopracovanie. (Hlasovanie.) 145 prítomných, 66 za, 79 proti. Návrh sme neschválili. Prosím, ďalšie návrhy, pán poslanec.
Danko, Andrej, podpredseda NR SR (2024-09-17):
Pani poslankyňa Stohlová.
Hrnko, Anton, poslanec NR SR (2019-09-10):
Ďakujem, pán predsedajúci. Pán poslanec, tá vaša eskapáda je veľmi pekná, ale myslím, že čiastočne nepravdivá, pretože, doneste mi tie články zmluvy, kde sa hovorí o tom, že sa..., potom sa, mi to môžete doniesť, hej, kde sa hovorí o tom, že nemôžeme hýbať so štátnymi sviatkami, to je jedna vec. Ale na celom svete od Číny, Japonska až po Zimbabwe a Patagóniu sa všade Nový rok oslavuje a je dňom pracovného voľna, dokonca v Číne má človek nárok zo zákona len na jeden deň voľna a to je čínsky nový rok, ale to si nebudeme takto rozprávať. Druhá vec, na každú, ja neviem, ja som tu nebol vtedy, keď sa prijímala Vatikánska zmluva, ale na každé rokovanie treba dvoch, hej. Naša vôľa v tomto asi nebude stačiť, keď sme, keď tá zmluva je platná, bude musieť byť aj vôľa na druhej strane a to nie som si istý. To je ďalšia vec. A tretia vec, dúfam, že mi nezačnete nadávať do komunistov ako vaša pani kolegyňa, pretože ja som bol len radový člen strany, ale pani prezidentka má hlavného poradcu človeka, ktorý bol člen sekretariátu ÚV KSS a šéfredaktor ideologického časopisu Nové slovo. Takže zas to zasmerujte to na tých hlavných komunistov, ja som si 17. november odbil prácou pre demokraciu a bez nás, tí, ktorí sme prešli na pozície demokracie a boli, by určite ten 17. november nezostal, nestal sa tak, ako sa stal. Ďakujem.
Mazurek, Milan, poslanec NR SR (2018-09-17):
Pán poslanec Budaj, škoda, že ste odišli, ale tento váš prejav ako eštebáka ku kresťanským hodnotám, k nenávistným náboženstvám, k láske k Bohu a tak ďalej, o zlom totalitnom komunizme a, neviem, o čom všetkom, to, to jednoducho zastávalo rozum všetkým ostatným, ktorí aspoň trošku vedia niečo o vašej minulosti. Keď ste hovorili o politike nenávisti, o nenávistnom náboženstve, o nenávistných ľuďoch, ktorí k homosexuálom pristupujú tak či onak, radikálne, chcú ich, neviem čo všetko, tak to presne vlastne sedelo, tá vaša definícia na to islamské náboženstvo, ktoré váš pán predseda Matovič tak obhajuje a ktorému chce stavať mešitu. Ale celkovo ten váš výstup ako takého kazateľa, ktorý tu hovoril o pápežovi a tak ďalej, to by vám možno niekto aj zobral vážne, keby nevedel o tom, aká je vaša minulosť. Naozaj, pán Budaj, ako bolo povedané, najprv sa treba pozrieť na seba a potom vystupovať. A čo sa týka celého vášho poslaneckého klubu, je neuveriteľné. Najprv vystúpi Jozef Lukáč, ktorý hovorí o tom, aký je to zlý návrh, aké je to zvrátené, ako to nemôžme prijať a že to jednoducho dehonestuje inštitút manželstva, a potom vystupujú ďalší poslanci OĽANO, ktorí to schvaľujú, ktorí hovoria, aké to je vlastne super a nachádzajú pre to skutočne famózne dôvody, ako sa to podarilo aj vám. Naozaj poslanecký klub OĽANO je v tomto skutočne výnimočný.
Pellegrini, Peter, predseda NR SR (2015-12-15):
Otváram rozpravu v treťom čítaní . Končím možnosť prihlásiť sa do rozpravy a vyhlasujem ju za skončenú.
Jurinová, Erika, poslankyňa NR SR (2017-05-11):
Ďakujem pekne. No zdá sa, že v tejto situácii má štát dve zlé riešenia, lebo jedno horšie ako druhé. Buď vyplatiť, teda ja neviem, ja som počula, že Kočnerovej firme 40 mil., alebo na penále firme, ktorá ide stavať, 50 miliónov. Z obidvoch riešení ani jedno nie je správne. A, pán minister, aj mi je jasné, že v podstate vy ste tento problém zdedili, že ten, kto urobil najväčšie zlo v tejto veci, je jednoznačne váš predchodca pán Počiatek. Pamätám si ešte, keď sa podpisovala zmluva, teda za toho predchádzajúceho volebného obdobia, tak mnohí upozorňovali a s tým som sa celkom stotožnila, že veľký zmysel by mala tá R4 D7 – opačne, D4 R7, tak? – ak by bola tá D4-ka urobená kompletne. Proste celý obchvat aj spolu už s tunelom. Ale že takýmto spôsobom vlastne ani nepomôže veľmi tomu zlepšeniu dopravnej situácie v Bratislava, tá D-4ka. A nerozumiem doteraz, prečo sa nevytvoril model, že sa bude robiť len obchvat, len R7-ka, že to by vyriešilo tú najhoršiu situáciu ľudí, ktorí sa potrebujú z južnej časti dostať do Bratislavy, a vlastne nič by sa nestalo, keby sa možnože oddelila aj tá D4-ka. Takže váš zdedený problém potrebujete rýchlo vyriešiť, ale vyriešiť ho možno až protiústavne, tiež neviem, či je to najsprávnejšie riešenie. Jednoznačne, tak ako už kolegovia povedali, tak ako kolegovia povedali, vlastníci budú v tomto prípade ťahať za oveľa kratší koniec. Treba si uvedomiť, akým spôsobom je dnes právo vymožiteľné. Ďakujem.
Mičovský, Ján, poslanec NR SR (2022-06-29):
Ďakujem za slovo, vážený pán predseda Národnej rady. Pán Faič, asi poďakujem, že ste sa takto akosi prihlásili ku mne, vy naozaj poznáte môj príbeh pomerne dobre, vy si pamätáte na ten deň, keď som búchal na dvere pána premiéra Fica so svojimi priateľmi, keď ste nás prijali, keď ste aj čosi sľúbili, keď sa aj tie sľuby nedodržali, pretože tá politika vám velila zaujať iné stanovisko, preto som rozprával pred niekoľkými minútami, že skúsme sa raz zahrať na ľudí, ktorí nie sú oddaní svojej strane, ale oddaní pravde. A viete, že tie veci neboli v poriadku. Ak dnes hovorím, že sa ľakám predstavy, že by ste sa mali vrátiť k tomu, čo ste voľakedy robili, nevravím, že všetko zle, ale bol to úpadok tejto krajiny, tak ja napriek svojmu kritickému pohľadu aj voči pánovi ministrovi Vlčanovi, aj voči možno predsedovi OĽANO stále si neviem predstaviť, že by ľudia, ktorí s tým protikorupčným étosom kedysi vstúpili do politiky a na ktorý teraz zabúdajú, že by mali odísť a vám prenechať miesto. Je to možno naivné. Viem, že aj v tejto chvíli, ak by to náhodou tie médiá zahrali, tak povedia, no tak ten Mičovský, to je teda ozaj neschopný dovidieť dopredu. No však jasne vidíme, že títo končia. Ja nechcem, aby skončili. Ja chcem, aby sa poučili, nebudem hovoriť o nejakých prasatách, lebo o tomto ste sa bavili, to je úplne, to je téma, ktorá je absolútne jasne nedôstojná, čo sa týka toho, čo pán Kyseľ si dovolil. A, pán minister, ty že si ešte povedal, že na ňom viny nevidíš. Nuž, nebol by si dobrým Pilátom. To naozaj na ňom bolo viny a viny až-až. Takže chcem len zdôrazniť, že toto je možno vec, ktorú by sme v tejto chvíli, a to dávam ako nejaký taký lajtmotív, ak nám ide ozaj o krajinu, no tak musíme uctievať hlavne pravdu, ak robíme chyby, tak ich naprávajme, ak povedal pán minister, že agrosektor je v katastrofálnom stave a že za to nemôže ani on, ani ja, ani možno Matečná, nuž tak... (Prerušenie vystúpenia časomerom.)
Pellegrini, Peter, predseda NR SR (2015-02-18):
Pán poslanec Viskupič.
Pčolinský, Peter, podpredseda NR SR (2023-03-23):
Ďakujem pekne. Žiadna faktická. Vyhlasujem všeobecnú rozpravu za skončenú. Chce pán navrhovateľ ešte pár krátkych slov? Nech sa páči.
Laššáková, Jana, poslankyňa NR SR (2017-05-09):
Ďakujem pekne za slovo, chcem oceniť, pán minister, že ste vystúpili v rámci rozpravy a reagovali ste aj na výhrady pani poslankyne, a ďalej čo chcem oceniť, je tá skutočnosť, že naozaj vláda aj do programového vyhlásenia si, si napísala ako úlohu, aby sa rozdiely starodôchodcov a tí, ktorí išli do dôchodku pred rokom 2003, aby im dôchodky boli vyrovnané. Skutočne je tu aj čas, aj priestor, aby sa aj medzi prvým a druhým čítaním, aby sa o týchto veciach diskutovalo a o tomto naozaj aj pred prípravou návrhu zákona, keď prišiel do Národnej rady, diskusia bola, diskusia bola so sociálnymi partnermi, takže skutočne treba oceniť, že sa našli aj peniaze, aj odvaha na to, aby sa vyrovnali tie rozdiely, ktoré vzišli z tých rozdielnych úprav, ktoré tu boli. Takže ja som presvedčená, že dôchodcovia ocenia tieto zmeny, ktoré, pán minister, prinášate, a určite som presvedčená, že aj nejaké drobnosti, ktoré bude treba ešte v zákone vylepšiť, sa v legislatívnom procese vylepšia.
Šimečka, Michal, podpredseda NR SR (2023-12-06):
Ďakujem veľmi pekne, ale vzhľadom na to, že máme tri minúty do piatej hodiny, kedy sa má hlasovať, tak by som v tejto chvíli vyhlásil krátku prestávku, bude sa pokračovať o piatej hlasovaním a potom po hlasovaní sa otvorí rozprava k tomuto bodu. (Prestávka.)
Šudík, Tomáš, poslanec NR SR (2020-09-18):
Ďakujem za slovo. Ja by som iba poprosil, aby ste upozornili našich kolegov, ktorí nemajú na sebe rúška, aby si ich nasadili. Ďakujem krásne.
Svrček, Miloš, poslanec NR SR (2023-02-01):
Najprv pristúpime k hlasovaniu o pozmeňujúcich návrhoch zo správy. Budeme hlasovať spoločne o bodoch 1 až 4, gestorský výbor odporúča schváliť.
I. Mikloš, podpredseda vlády a minister financií SR: (2005-06-22):
V predloženom návrhu novely zákona o dani z príjmov je zapracované zvýšenie daňového bonusu na každé vyživované dieťa z mesačnej sumy 400 korún na 450 korún, t. j. v súčasnosti platná suma daňového bonusu sa zvyšuje zo 4 800 na 5 400 korún ročne. Vzhľadom na účinnosť zákona od 1. septembra 2005 sa v tomto zákone osobitne rieši v prechodných ustanoveniach rok 2005, podľa ktorého si môže daňovník v roku 2005 uplatniť za stanovených podmienok daňový bonus na vyživované dieťa v sume 5 400 korún, a to za kalendárne mesiace január až august v sume 400 korún mesačne a za kalendárne mesiace september až december v sume 450 korún mesačne. Tento návrh zákona zakladá zvýšený nárok na štátny rozpočet, avšak nebude mať dopad na deficit verejných financií, nakoľko pri tvorbe rozpočtu verejnej správy sa s navrhovanou zmenou už uvažovalo. Ďakujem pekne za pozornosť.
Blanár, Juraj, podpredseda NR SR (2023-03-16):
Pán spravodajca? Nech sa páči, záverečné slovo.
Hrnčiar, Andrej, podpredseda NR SR (2017-04-05):
Ďalšou vystupujúcou v rozprave je pani poslankyňa Grausová. Nie je v rokovacej sále. Pani poslankyňa Zemanová.
L. Szigeti, poslanec: (2009-04-15):
Nemusí to tak byť, že tí najlepší učitelia budú mať kreditové príplatky, ale môže to byť tak, že sa na Slovensku vytvorí, podobne ako na vysokých školách sme mali alebo máme lietajúcich profesorov, možno na Slovensku budeme mať takzvaný kreditový turizmus, kde pedagógovia budú naháňať svoje kredity a, bohužiaľ, nie ten ozajstný najlepší pedagóg, ktorý aj v mimoškolskej činnosti bude venovať svoj čas a pozornosť žiakom, ktorý bude ochotný prísť pred siedmou do školy, aby sa zaoberal s tými slabšími, bude ochotný ostať v škole poobede, ktorý bude ochotný pripravovať žiakov na predmetové olympiády a mohol by som menovať ďalšie veci, ktoré súvisia s vynikajúcim výkonom pedagogickej činnosti, nebudú naháňať kredity a možno budú o niekoľko tisíc menej zarábať ako tí, ktorí v priebehu možno pár rokov získajú dostatočný počet na pridelenie takzvaného kreditového príplatku. Ďakujem pekne.
Baláž, Vladimír, poslanec NR SR (2015-04-24):
Ďakujem. Vážený pán poslanec Osuský, Lekárska fakulta Univerzity Komenského v Bratislave alebo Mickiewiczova štátna nemocnica boli tiež mojou alma mater. Strávil som tam krásne roky, naozaj sa na ne úplne super spomína, ale predstava, že by sa z Mickiewiczovej dalo urobiť Charité, tak dúfam, že to bol len taký príklad. To proste nie je možné. Sám som v Charité bol, som tam stážoval dva týždne, takže je to naozaj absolútny rozdiel. A je to ešte v tom, čo som spomenul v tom príspevku predtým. Ten vnútorný dlh, ktorý máme v zdravotníctve, to je ten najväčší problém, tomu by sme sa mali všetci začať venovať. A ten vnútorný dlh je na tých budovách napríklad. No, dlh štátnej nemocnice podľa mňa je, nebol som teraz už dlho, ale podľa mňa je presne v takom stave, ako bola, keď som tam stade v ´83. odišiel. Takže, viete, to teraz hneď všetko napraviť je obrovský problém. Ale chcel by som ešte jednu vec povedať a to je tá vec, že ja dúfam, že by sme mohli nájsť nejaký konsenzus, že v Bratislave, preboha, treba nejaká nemocnica. Pozrite sa, ja to vravím ako profesionál, z môjho pohľadu, čo sa stalo so zdravotníctvom a medicínou v Bratislave? Prepánaboha, výspa slovenského zdravotníctva! Ako pôjdu ďalej? Ten čas sa nebude dať nahradiť len tak ľahko, kedy nemajú kde pracovať, nemajú dostatočné technické vybavenie, priestorové vybavenie, všetko ostatné, preboha, tak na tomto by sme sa hádam mohli zhodnúť, že treba tu konať. A tu keď niekto niečo urobí, tak sa nájde milión ľudí, to je také slovenské, že povedať, tak je blbosť, toto nie, to nie, mám iný nápad, to inakšie by sme mali urobiť. Uchádzajte sa o to, skúste to urobiť inakšie, budem vám držať palce z celých svojich síl.
Danko, Andrej, podpredseda NR SR (2024-01-24):
Takže keďže sme vys... vyčerpali všetky vystúpenia rečníkov ústne prihlásených vrátane navrhovateľov aj spravodajcu, vyhlasujem rozpravu za skončenú. Chce k rozprave zaujať stanovisko navrhovateľ? (Reakcia z pléna.) Však ja sa len usmievam už teraz. Takže nie, pán navrhovateľ. (Povedané so smiechom.) Chce zaujať stanovisko spravodajca? Nie. Prerušujem rokovanie o tomto bode programu do zajtrajška, teda do dnešnej 11.00 hod., kedy, predpokladám, by sme mali pokračovať hlasovaním. Takže prajem vám pekný večer, vážené panie poslankyne a páni poslanci. (Reakcia z pléna.) (Prerušenie rokovania o 4.21 hodine.) 20
Danko, Andrej, podpredseda NR SR (2024-06-27):
Do rozpravy je prihlásený poslanec Prostredník. Ja len upozorňujem, že 10.45 h je grémium. Nech sa páči, pán poslanec.